
AUCTOR. 


Lepra,  nomen  apud  vetustissimorum  populorum  historias 
famosum,  nobis  ideam  exhibet  morbi  sordidissimi  cutem 
infestantis,  sed  parcentis  vitae,  ita  ut  eo  affecti  ob  foedi¬ 
tatem  potius  quam  ob  contagium  ab  hominum  consortio 
segregati  miserrimam  agant  vitam,  et  mortem  expetant, 
tanquam  malorum  intolerandorum  perfugium.  Verum  si 
hanc  ideam  seposueris,  quae  ad  omnia  aeque  Leprarum 
genera  pertinet,  nulla  est  apud  auctores  descriptio  quae 
omnibus  aeque  speciebus  competat  et  universas  compre¬ 
hendat  ;  nominumque  magna  confusio  effecit,  ut  nullus 
fere  sit  ex  omnibus  quos  descripsimus  morbis  cutaneis 
ad  aliquam  saevitiem  atque  pertinaciam  evectus,  qui  non 
Leprae  nomine  fuerit  designatus. 


Lorry,  De  Morbis  Cutaneis. 

PRAEFATIO. 

Cutis  humanae  singularis  fabrica,  munera 
compluria,  quibus  in  vita  animali  fungi  des¬ 
tinatur  ;  causae  demum  irritationis  quibus 
nunquam  non  patet,  eam  innumeris  pene  af¬ 
fectibus  morbosis  obnoxiam  praebent :  nec 
facile  esset  aliam  morborum  seligere  seriem, 
plura,  vel  momentosiora,  vel  quaerentis  me¬ 
dici  considerationem  tam  aequo  jure  flagitan¬ 
tia,  exhibentem. 

Idcirco,  etiam  a  vetustissimis  temporibus, 
hanc  Pathologiae  disciplinam  professorum 
scientiae  nostrae  attentionem  contemplatio¬ 
nemque  sibi  vindicasse  invenimus.— Neque 

neglecta  neque  inculta  est  magno  illo  Medi¬ 
cinae  Parente  :  atque  per  saecula  post  eum 
attraxit  animadversionem,  exercuit  ingenium, 
etiam  felicissimorum  ex  sequacibus  ejus. 
Adhuc  tamen  hanc  artis  medendi  partem 
minus  feliciter  quam  alias  exploratam  fuisse 
plerique  fatentur  ;  atque  illustrissimo  nos¬ 
trum  viro  temporum  reservata  erat  gloria 
eandem  laboribus  suis  elucidandi,  monumen¬ 
tumque  suae  famae  aere  perennius  simul  ex¬ 
citandi. 

Cutis  morbi  latissime  tam  indole  tam  mo¬ 
mento  variant.  Horum  nonnulli,  veluti  e- 
ruptiones  cum  febre  contagiosae,  inter  mala 
genus  humanum  vexantia,  dirissima  sunt ; 
dum  alii,  natura  adeo  leves  sunt,  ut  aegre  in 
Nosologiis  locum  mereantur.  Medium  autem 
inter  hos  et  varium  admodum  genus,  existit, 
quod  vitae  quidem  durationem  haud  reddit 
breviorem,  neque  functiones  ejus  multum  Im¬ 
pedit,  corporis  tamen  foeditate,*  mentis  in- 

*  'Er*  ru  roictvTcc  ai<r%*$  ftaXXov  tt  v%<r&f<U6TX.  Hippoc* 

mgt  Sect.  v*  515. 

quietudine  quibus  originem  praebet,  quam 
optimo  jure  medici  et  diligentiam  et  misera¬ 
tionem  sibi  vindicat. 

Inter  hos  ultimos  cutis  affectus,  pertinacia 
sua  foeditateque  insignis,  longe  eminet  Lepra, 
hujusce  nimirum  disceptationis  nostrae  mate¬ 
ria. 


HISTORICA. 

4  ...  .  i 

Breves  tantummodo  sparsasque  Leprae 
mentiones  in  Hippocratis  scriptis  reperimus, 
quam  vero  inter  morbos  recenset  vernales,* * * * § 
exque  pituita  corporis  redundante  provenire 
reputat :  t  morborum  atra  bile  t  orientium 
sequelam  alias  dixit,  vesicamque  urinae  Le¬ 
pra,  §  ut  videtur  interpreti,  ||  laborare  ali¬ 
quando  meminit. 

k 

■—  -  ■  — . . . .  ■■  .■ 

*  Aph.  20.  Lib.  m.  1248.  Foes. 

*t  ttoiQm,  Loc.  cit. 

A  i  ^ \  Ag  7r^oci  kx'(  ol  tei%qyes  ha  tuv  Pror- 

rhet.  ii.  114*.  ad  finem. 

§  ’Ev  A @g otyofa  ttccTs  gAgW^et  r«v  KV<rTtvf  xed  Bingii 
yhi<r%(>ovy  k.  r.  A.  Epid.  v.  114*6. 

||  Foesio. 

Locum  de  Lepra  ex  Archigene  conservavit 
Aetius,  ubi  squamosam  morbi  indolem  pisci¬ 
nae  cuti  ille  manifeste  comparabat,  notasque 
Lepram  ab  aliis  cutis  vitiis  distinguentes  in¬ 
dicabat.  Memorabile  tamen  videtur  quod 
idem,  contra  Actuarium  et  Paulum  Aegine- 
tam,  formam  macularum  rotundam  esse  ne¬ 
get.  “  Differt  vero,”  inquit,  “  Lepra  ab 
Impetigine  Sylvestri,  eo  quod  Impetigo  orbi¬ 
culatius  semper  proserpat,  Lepra  vero  non 
ita,  nec  eodem  modo.”  * 

De  Lepra  multa  minutiora  simul  et  accu¬ 
ratiora  in  libris  Pauli  et  Actuarii  tradita  sunt. 
Paulus  haud  alias  quam  Hippocrates  atrae  bi¬ 
li  originem  tribuit,  Xs/%?^que,  vel  impetigi¬ 
nes,  a  mixtione  succorum  a  se  invicem  alie¬ 
norum  in  corpore  orientes,  in  Lepram  dege¬ 
nerare  affirmat,  t  Hisce  autem  verbis  descri¬ 
bit  malum  : — “  Verum  Lepra  per  profundita- 


#  Aetii  Tetrab.  iv.  Serm.  i.  Cap.  cxxxviii. 
f  Ubi  serosi  tenues  et  acres  humores  aliis  crassis  suc¬ 
cis  admixti  sunt,  xu^mg,  id  est  Impetigines,  generantur, 
quae  brevi  in  Lepram  et  Scabiem  transeunt. 

De  Re  Medica,  Lib.  iv.  Cap.  m. 

tem  corporum  cutem  depascitur  orbiculatiore 
modo,  una  cum  hoc  quod  squamas  piscium 
squamis  similes  demittit.”  * * * §  Mentionem  si¬ 
mul  injecit  de  abnormi  varieque  figurata  ma¬ 
cularum  forma  in  morbo  alio  squamigero 
Psoriasi,  hunc  a  Lepra  probe  discriminante. 

Actuarius  quoque  una  cum  indole  squamo¬ 
sa,  figuram  quoque  orbiculatam  notavit : 
“  A Kk’  "kiirgot,  rS  neu  zvxko- 

regri  e^ocvQqf/juru,  noiii.”  t 

Scriptores  vero  Romani  vetustiores  sub 
Leprae  nomine  nullam  accuratam  morbi  de¬ 
scriptionem  reliquerunt;  etiamsi  apud  unum,t 
saeculi  tamen  inferioris,  remedium  in  Lepram 
specificum  ut  vocant,  traditum  legimus.  Cel¬ 
sus  quidem  plures  ejus  species  sub  Impetigi¬ 
ne  §  Vitiligineque  II  dedisse  videretur. 


*  De  Re  Medica,  iv.  2.  De  Lepra,  &c. 

f  De  Method.  Med.  Lib.  n.  Cap.  xi.  De  reliq.  ex¬ 
tern.  corp.  affect. 

t  Marcellus,  de  Medicamentis,  Cap.  xix. 

§  Ipsiusque  (Celsi)  Impetigo  nihil  aliud  est  quam 
Lepra  Graecorum.  Vogel,  Acad.  Praelect.  de  cogno?- 
cend.  et  curand.  praecip.  corp.  human.  affect.  p.  612. 
H  De  Medicina,  cap.  xxviii.  1 9. 

Arabes  postea  sub  Leprae  nomine*  Ele- 
phantiasin  Graecorum  perperam  descripse¬ 
runt  :  atque  quoniam  saecula  inter  barbara 
literae  artesque  asylum  apud  hunc  populum 
quaerere  coactae  sunt,  mirari  non  possumus 
si  aliquam  adhuc  partem  eorundem  errorum 
tempus,  et  latissima  illius  gentis  auctoritas, 
victoriarum  scilicet  militarium  comes,  conse¬ 
craverit.  Hinc  a  literis  Europae  redivivis 
pene  ad  hoc  temporis,  scriptores  de  re  medi¬ 
ca  hos  diversissimos  vixque  non  contrarios 
morbos  miscuere.  Rem  ita  se  habere,  nec- 
non  notiones  de  ea  perplexas  olim  existentes 
evincere,  satis  erit  consulere  celeberrimorum 
nosologorum  libros. 


DEFINITIONES. 

►  4  _  *  '  * 

Lepra  a  Linnaeo  his  verbis  definitur: — 
“  Pustulae,  eschara  sicca,  colorata,  cum  no- 


*  Quem  Elephantiasin  Graeci  vocant,  affectum  hunc 
Arabes  Lepram  nominant.  Lorry,  De  Morbis  Cutaneis* 
p.  363. 

dis  immersis  mobilibus  indolentibus,  fuscis, 
rhagadibusque.”  *  Hanc  illustrissimi  Na¬ 
turae  historici  descriptionem  ad  morbum 
squamosum  nihil  pertinere  manifestum  est. 
Priore  quidem  parte  comprehenditur  Impe¬ 
tigo  quam  nostrates  <c  Running  Tetter” 
nuncupant,  posteriore  autem  Elephantiasis 
Tuberculosa,  seu  Lepra  Arabum. 

Sauvagesius  quoque  generi  Leprae,  Ele¬ 
phantiasis  transtulit  signa  : — “  Lepra  Grae¬ 
corum  cognoscitur  ex  duris  furfuraceisque  tu¬ 
berculis,  verrucosis,  seu  verrucas  crassas  re¬ 
ferentibus,  subrubentibus,  sine  dolore  faciem, 
manus  totum  quandoque  corpus  afficientibus 
quae  sensu  carent;  vicinia  tamen  prurigi¬ 
nosi.  Saepe  cutis  vicina  est  suboedemato- 
sa,  sensu  fere  destituta ;  tibiae  phlegmasia 
tumidae.”  t  Addit  porro  ;  “  Hic  morbus 
apud  nostrates  vix  unquam  videtur,  nisi  aegri 
^  ex  Hispania,  ex  Oriente,  aut  ex  America 
huc  accesserint.” 

*  Gen.  Morb.  Cl.  xi.  Ord.  rv.  Gen.  262. — Araoenit. 
Academ.  Vol.  vi.  p.  479. 

f  Nosol.  Meth.  Cl.  x.  Ord.  v.  Gen.  27.  Edit.  Amst. 
1763. 

Sagar  sub  titulo  Leprae  plura  comprehen¬ 
dit  et  diversa  morborum  genera.  Ita  enim 
Lepram  Graecorum  definit : — “  Tubercula 
furfuracea,  verrucosa,  crassa,  rubra,  insensi¬ 
bilia,  seu  sensu  carentia,  faciem,  manus,  &c. 
occupantia,  constituunt  hanc  speciem.”  * 
Plenck,  cujus  ordinatio  morborum  cutis 
summa  laude  est  digna,  inter  Elephantiasin 
tamen  Lepramque  Graecorum  discrimen  ido¬ 
neum  interponere  parum  valuit.  Leprae 
enim  synonyma  Tuberculosam  adjecit,  atque 
sic  descripsit: — Format  tubercula  verru¬ 
cosa,  crassa,  rubra  -  et  insensilia,  quae  faci¬ 
em,  manus  et  corpus  occupant.”  t 

Signa  jam  data  Elephantiasis  sunt,  morbi 
nimirum  insanabilis,  qui  hodie  endemicus  fre¬ 
quenter  saevit  per  plurima  Maris  Mediterra- 
. 

nei  ad  orientem  littora,  per  regiones  quasdam 
Hispaniae  Lusitaniaeque,  necnon  in  Insula 
Madeira :  ad  quem  tamen  nisi  nomine  male^ 
permutato,  ne  quidquam  pertinet  Lepra. 
Culleni  clarissimi  definitio  Leprae  hisce 


*  Syst.  Morb.  Syraptom.  Cl.  m.  Ord.  v.  Gen.  xxx.  Sp.  i. 
f  Doctr.  de  Morbis  Cutaneis,  Cl.  vi.  Art.  Lepra,  p.  74y 

gravioribus  vitiis  utique  libera  est  ;  verum 
non  est  omnino  accurata,  nec  satis  distinc¬ 
ta : — “Cutis  escharis  albis,  furfuraceis,  ri¬ 
mosis,  aspera,  aliquando  subtus  humida,  pru¬ 
riginosa.”  * 

Cum  Lepra  Psoriasin  atque  Impetiginem 
una  includere  videtur  Vogel,  cujus  definitio 
haec  est  “  Pertinacissima  scabies,  totius 
corporis  vel  partis,  sicca,  dura,  aspera,  ser¬ 
pentibus  pustulis  furfuracea.”  f 

Doctissimus  Alibert,  cujus  in  morbis  cutis 
investigandis  labores  notissimi  sunt,  Lepram 
Europa  pene  incognitam  esse  confirmat;  J 
nihilominus  sub  ordine  numerosissimo  suo 
Dartres  eam  pro  genere  uno  descripsisse  vi¬ 
detur.  Verba  sunt ; — “  Elie  forme  sur  la 
peau  des  plaques  circulaires  ou  arrondies,  dont 
les  bords  sont  plus  rudes  et  plus  eleves  que  le 
milieu.  La  Dartre  Eurfuracee  arrondie  se 
manifeste  de  preference  aux  bras,  aux  jambes, 


*  Synops.  Nosol.  Meth.  Cl.  in.  Ord.  iii.  Gen.  lxxxiv. 
f  Definit.  Gen.  Morb.  Cl.  vm.  Gen.  cccxx. 

£  Maladies  de  la  Peau,  Avant-propos,  p.  viii. 

particulierement  au  voisinage  des  articula- 
tions  du  coude  et  du  genou.”  * 

Definitioni  clarissimi  Willani  nulli  ex  his 
erroribus  objici  possunt,  atque  cum  succinc¬ 
ta  sit,  simulque  perspicua,  accuratissimisque 
primorum  scriptorum  historiis  consona,  nihil 
est  cur  eam  usurpare  haereremus.  “  Lepra,’ * 
inquit,  “  is  characterized  by  scaly  patches 
of  different  sizes,  but  having  always  nearly 
a  circular  form.”f  Addi  forsitan  potuit  non 
contagiosam ,  quamquam  saepe  haereditariam 
esse. 


MORBI  SIGNA. 

Leprae  in  Britannia  nostra  tres  observatae 
sunt  species,  quibus  Doct.  Willanus  quem  se¬ 
qui  destinavi  haecce  dedit  nomina,  nimirum. 
Lepram  Vulgarem,  Lepram  Alphoidem,  Le¬ 
pram  Nigricantem. 

I.  Lepra  Vulgaris. — Haec  quae  species  est 
frequentissima,  primum  se  ostendit  exiguis. 


*  Tom.  i.  p.  202. 
f  On  Cutaneous  Diseases,  p.  112. 

distinctis,  rubidis,  cutis  eminentiis,  in  quarum 
superficiem,  squamae  albidae,  pulverulentae 
cito  generantur.  Maculae  se  paulatim  dila¬ 
tare  adeo  pergunt  ut  intra  paucos  dies  margo 
aspera,  elevata  percipi  potest,  dum  spatiolum 
eadem  circumscriptum,  complanatum  quasi 
videtur,  atque  lineae  cuticulae  propriae  non 
amplius  videntur. 

Ab  initio  usque  figura  mali  erumpentis  o- 
valis  vel  circularis  notabilis  est,  et  morbum 
per  totum  suum  progressum  denotare  perse¬ 
verat,  quantacunque  sit  magnitudo  ad  quam 
maculae  attingant  ultimam.  Willanus  #  cir- 
cellos  istos  ampliando  progredi  donec  coronae 
argenteae  discum  impleant,  auctor  est,  ut  e- 
tiam  Cl.  Willisius  :t  Vogeliot  quidem  a  num¬ 
mulo  minutissimo  argenteo,  ad  manus  usque 
amplitudinem  excrescere  dicuntur  ;  atque 
Doctor  Falconer  §  adhuc  latiorem  iis  dilata- 


*  On  Cutaneous  Diseases,  loc.  cit. 

+  De  Medicam.  Operat.  Sect.  ur.  cap.  vii.  p.  289. 
t  Acad.  Praelect.  de  cognoscend.  et  curand.  praecip, 
corp.  human.  affect.  p.  611-612. 

#  Mem.  Lond.  Med.  Soc.  Vol.  111.  p.  368. 

tionem  attribuit.  Plerisque  tamen  exemplis 
eam  non  exsuperant  amplitudinem  quam  Wil- 
lanus  Willisiusque  dixerunt,  etiamsi  ipse  sub¬ 
inde  multo  ampliores  viderim  ;  quin  unico 
singulari  exemplo,  ubi  omne  morbi  signum 
clarissime,  manifestissime  notabatur,  una  ma¬ 
cula,  seu  plaga  potius,  cujus  ambitus  prope- 
modum  pectus  contegere  visa  est,  haud  equi¬ 
dem  minor  quam  est  vertex  pilei  hodierni  et 
mediocris  amplitudinis. 

Eruptio  non  cohibetur  certae  cuiquam  cor¬ 
poris  sedi  ;  sed  indifferenter  truncum,  mem¬ 
bra,  capillos  infestat ;  in  his  quidem  haud  ra¬ 
ro  a  margine  capillorum  proserpit  ad  tempora, 
frontemque.  Eacies,  pedesque  soli  immunes 
restare  videntur.  Squamarum  haud  medio¬ 
cris  vis  accumulari  solet  super  plagas  ;  quae 
facile  corpore  resolvuntur,  sive  stragulorum, 
sive  linteorum  mutandorum  frictione,  si  qui¬ 
dem  haud  sine  violentia  quadam  separatae 
fuerint,  ichor,  seu  cruenti  aliquid  subsequi  so¬ 
let,  crustaeque  cito  repullulant. 

Pruritus  frequens  est  nec  tamen  assiduum 
mali  signum :  siquando  occurrat,  multum  ab 

aeris  variationibus  aggravatur,  praesertim  a 
coelo  post  siccum  humido. 

In  exemplis  gravioribus  ungues*  manuum 
fiunt  crassiores,  striatae,  induratae,  decolores. 
Aliquando  licet  rarius  articulorum  minorum 
amplificationem  in  digitis  notavi,  necnon  arti¬ 
culi  pollicis,  ossisque  metacarpi  ei  respon¬ 
dentis. 

Quando  eruptio  numerosa  est,  cutis  rigidi¬ 
tas  liberam  membrorum  exercitationem  impe¬ 
dire  solet,  sed  valetudo  generalis  hac  saltem 
regione,  parum  afficitur,  etiamsi  affectus  cu¬ 
tis  per  longam  annorum  seriem  perstiterit. 
Peregrinis  autem  auctoribus  universi  corporis 
affectio  multo  gravior  esse  dicitur :  itaque 
Yogel  scripsit ;  c<  Neque  vero  vitium  in  ex¬ 
tima  superficie  tantum  subsistit :  sed  et  alia 
symptomata  inde  producuntur,  velut  artuum 

*  Hippocrates,  De  usu  Humorum,  Sec.  viu.  haec  ver¬ 
ba  habet,  “  5/0| 05 — £»  tog  o&Xig  neu  frgoj  uXXct,  c)l  ocra  Xziyy- 
<riv}  XZTT^iriVy  uX<po7m  7roi%vv6lv  Iv  viXta)  Sigftai'  MA^AISTA  AE' 

5/ontsi  AEnporsi. 

Aetius  quoque  capitulum  operis  unguium  Lepra  vel 
Psoriasi  affectarum  curationi  dedicavit, 

Tetrab.  iv.  Serm.  11.  cap.  79. 

rigores,  alvus  nunc  adstricta,  nunc  laxa  ;  do¬ 
lores  capitis,  vigiliae,  sitis,  ancyloblepharon, 
pectoris  oppressio,  raucitas,  auditus  difficilis, 
dolores  ventris,  febricula,  visus  hebes,  tactus 
imminutus,  cum  odore  admodum  tetro  atque 
nauseoso.  Quidam  paulatim  contabescunt.”* 

Clarissimi  Lorry  verba  eodem  fere  ten¬ 
dunt  :  “  In  toto  morbo,  longissimo  quidem, 
vix  variationem  aliquam  accipiunt  phaenome¬ 
na,  ita  ut  per  longam  annorum  seriem  in  eo¬ 
dem  statu  remaneant,  donec  multiplicata  ma¬ 
teria  obstruantur  glandulae  lymphaticae,  ca- 
checticique  tandem  atque  hydropici  morian¬ 
tur,  aut  tabe  pulmonali  absumantur  aegro¬ 
tantes.”  f 

II.  Lepra  Alphoides. — Haec  lenior  mor¬ 
bi  forma  ea  esse  videtur  quam  Hippocrates 
&k<po$  denominat,  quamque  Celsus  dedit  velu- 
ti  speciem  Vitiliginis  : — “  A \<pog  vocatur  ubi 
color  albus  est,  fere  subasper  et  non  conti- 


*  Loc.  Cit.  p.  612. 
f  De  Morbis  Cutaneis,  p.  367. 

nuus,  ut  quaedam  quasi  guttae  dispersae  esse 
videantur.5’  * 

Designatur  vero  maculis  squamosis  erum¬ 
pentibus,  quibus  color  est  albidus,  centrum 
depressum,  margo  elevata,  rubidula.  Minores 
istae  sunt  quam  quae  Lepram  Vulgarem  co¬ 
mitantur,  utpote  quarum  amplitudo  variet  a 
nummulo  olim  exiguo  Britannico  denario  ar¬ 
genteo,  t  ad  alium  adhuc  exiguum  sed  am¬ 
pliorem,  semisolidumt  dictum.  Macularum 
forma  fere  orbiculata  est  \  ad  cubitum  vero, 
ob  plures  simul  confluentes,  flgura  deformis 
potius  gignitur  quae  totam  occupat  cutem 
articuli.  In  plurimis,  morbus  extremis  om¬ 
nino  membris  cohibetur,  in  uno  tamen  alte- 
rove  exemplo,  ad  medium  usque  corpus  pro¬ 
serpere  vidi.  Pueri,  feminae  delicatiores,  vi¬ 
ri  quoque  vita  sedentaria  utentes  huic  morbo 
fere  obnoxiores  sunt,  quem  in  utroque  sexu 
motus  sanguinis  languidior,  animus  mobilis, 
inaequabilis,  concoctio  imperfecta  comitari 
solent.  Si  quidem  morbus  diu  perseverave- 


*  De  Medicina,  Lib.  v.  xxviii.  19. 
f  Silver-penny.  t  Sixpence. 

rit,  tandemque  remediis  idoneis  submotus 
fuerit,  iterum  recurrere  pronus  est  admo¬ 
dum,  vere  praesertim  per  plures  annos  forma 
leviore. 

III.  Lepra  Nigricans.— Rarior  haec  mor¬ 
bi  forma,  auctore  Cl.  Willano,  quod  ad  figu¬ 
ram,  magnitudinem,  et  situm  macularum. 
Lepram  Vulgarem  quam  proxime  refert. 
Discrimen  praecipuum  videtur  in  colore,  qui 
lividus  est  atriorque.  Celsus  hisce  verbis  in¬ 
ter  Akcpog  et  Mskccg  distinguit :  <c  MeXag  colo¬ 
re  ab  hoc  differt  quia  niger  est,  et  umbrae  si¬ 
milis,  caetera  eadem  sunt.,,# 

Vogeliusf  eandem  speciem  indicare  vide¬ 
tur,  in  ea  quam  pessimam  Leprae  vocat  for¬ 
mam,  in  qua  crustae  colore  nigricante  sunt. 

Willanust  homines  quorum  vitae  genus  fa¬ 
tigationi  nimiae,  frigori  cum  humore  obnoxi¬ 
um  est,  quique  victu  simul  tenui  parcoque 
uti  coguntur,  praecipue  ab  hoc  malo  peti 
scripsit. 


*  Capite  supra  citato.  f  Loc.  cit. 

J  Qn  Cutancous  Diseases,  p.  1 32. 

In  universum,  haec  Leprae  forma  fortasse 
nihil  aliud  est  nisi  prima  morbi  species  dicta, 
cum  aspectu  per  corporis  depravatum  habi* 
tum,  immutato. 


CAUSAE. 

Difficile  est  causas,  quae  corpus  ad  Lepram 
primum  reddunt  proclive,  indicare.  Quod 
in  plurimis  haereditaria  quaedam  existat  pro¬ 
clivitas,  jam  dicta  est ;  atque  Doct.  Willan 
memoriae  tradidit  hanc  saepe  cum  motu  san¬ 
guinis  languidiore,  atque  dura  quadam  vix- 
que  penetrabili  cutis  conditione  esse  con¬ 
junctam.  Adjiciatur  quod  Lepra  raro  exis¬ 
tat  nisi  conjuncta  paucioribus  pluribusve 
Dyspepsiae  signis. 

Causae  Occasionales  vix  minus  obscurae  in 
Lepra  sunt  quam  Prae  di  sponentes,  varieque 
dictae  sunt  variis  auctoribus.  Willisius* pis- 
cini  victus  usui  liberaliori  ac  constantiori  ex¬ 
ortum  morbi  attribuit.  Falconer,f  nunquam 


*  De  Medicam.  Operat.  Sect.  m.  Cap.  vii.  p.  291. 
t  Mem.  Med.  Soc.  Lond.  p.  372. 

non  ex  frigore  subito  originem  trahere  credi¬ 
dit,  praesertim  ex  potu  liquorum  gelidorum 
dum  corpus  caleret. 

Munditia,  cultusque  corporis  neglectus, 
pro  causa  morbi  communi  excitante  a  Lor» 
raeo*  habetur:  atque  Willanust  quoque  opi¬ 
natus  est  Lepram  saepe  tribuendam  esse  ir¬ 
ritationi  ex  ista  origine  provenienti ;  addit- 
que  se  saepe  in  artificibus  observasse,  quorum 
opificium  aeri,  pulvere  pulverulentisque  onus¬ 
to,  ipsos  objiceret.  In  aliis  autem  exemplis 
efficaciae  frigoris  humorisque  conjunctae  as¬ 
cripsit. 

Willisii  quidem  sententia  omnino  conjec¬ 
turalis,  nec  ullis  experimentis  innixa  vide¬ 
tur  j  aliae  tamen  causae  supra  datae,  ni  fal¬ 
lor,  ea  est  corporum  diversitas,  omnes  ad 
morbum  gignendum  facere  possunt. 

Gravissimum,  quod  ipse  vidi  unquam  Le¬ 
prae  exemplum  ab  aegro  ipso,  viro  genere 
illustri,  originem  habere  credebatur  ex  assi¬ 
duis  algoribus  madoribusque,  quibus  corpus, 


*  De  Morbis  Cutaneis,  p.  366. 
f  On  Cutaneous  Diseases,  p.  127. 

dum  Scotiae  iter  conficeret,  exponebatur; 
quin  hac  ipsa  hyeme  sub  amico  nostro  cla¬ 
rissimo  Doctore  Home,  (cui  propter  benig¬ 
nitatem  erga  me,  maximas  gratias  habeo) 
manifestissimum  exemplum  vidi  in  Valetu¬ 
dinario  Regio  Edinensi.  Puellae  erat  deli¬ 
catioris,  quae  postquam  in  mare  lavatum  de¬ 
scendisset,  per  aliquot  horas,  nec  stola  qu& 
lavasset  mutata,  humi  imprudens  dormiverat, 
Statim  secuta  est  febris  satis  vehemens,  cui 
copiosa  Leprae  Vulgaris  eruptio  extemplo 
supervenit. 


DIAGNOSIS. 

Pene  supervacuum  nonnullis  videatur  dis¬ 
crimina  proferre  morbi  de  quo  Willanus  pro¬ 
posuit,  <c  of  all  cutaneous  affectioris  whatso - 
ever,  it  constantly  retains  the  most  distinet  form 
and  character”  Quum  tamen  non  abest  sus¬ 
picio,  Lepram  aliis  saltem  squamosis  cutis 
foeditatibus  saepe  confundi,  haud  inutile 
forsan  erit  quibus  in  rebus  differat,  breviter 
notasse. 

Psoriasis  Lepram  haud  mediocriter  simo- 

lat ;  sed  distinguitur  figura  macularum  sua¬ 
rum  abnormi,  nullaque  margine  earundem 
elevata  ;  nec  minus  rhagadibus  qui  adsunt, 
corporisque  universa  perturbatione  ipsam  co¬ 
mitari  solita. 

Ab  Ichthyosi  Lepra  eo  discrepat,  quod 
squamae  illius  continuae  sint,  tota  fere  mem¬ 
bra  haud  raro  incrustantes ;  nec  minus  aspe¬ 
ra,  peneque  cornea  tegumentorum  fabrica, 
difficilique  squamarum  separatione. 

Cum  Pityriasi  vix  credibile  est  Lepram 
confundi  posse,  maculis  nulla  forma  regulari 
existentibus,  nec  inflammatione,  vel  crusta¬ 
rum  formatione,  comitatis. 


Fortasse  haud  absurdum  erit,  hic  pauca  de 
Elephantiasi  submittere,  de  quo  quidem  mor¬ 
bo  jam  per  saecula  compluria  medici  mire 
hallucinati  sunt.  De  hac  tamen  re  propriae 
observationi  minus  debeo,  quam  amico  meo 
Doctori  Jjcobo  Shuter,  medicinam  nuper  in 
Insula  Madeira  cum  summa  laude  facienti. 

Hic  morbus  haereditarius  est,  omnes  in¬ 
differenter  hominum  conditiones,  opulentam 
tamen  minus  saeviter  quam  plebeiam,  affici¬ 
ens.  In  sanguineis,  denotatur  tuberculis  pa¬ 
pillae  similibus,  per  varias  corporis  partes, 
quae  tarde  omnino  et  imperfecte  ad  suppura¬ 
tionem  procedunt.  Quum  autem  tempera¬ 
mento  fusciore  praeditos  adoritur,  cutis  fit 
lacera,  crassa,  atque  indurata,  profundis  fis¬ 
suris  intersecta,  quae  lineas  cuticulares  per¬ 
sequuntur.  Saepe  morbo  progrediente  nasus 
exeditur,  digiti  tam  manuum  quam  pedum 
exulcerantur,  tandemque  decidunt ;  membra 
inferiora  haud  mediocriter  tumescunt. 

Elephantiasis,  ut  diximus,  haereditarius 
est,  sed  non  contagiosus  morbus  :  salacitas¬ 
que  laborantibus  adscripta,  omnino  inepta ; 
quin  etiam  si  pueros  impuberes  forte  corri¬ 
puerit,  genitalia  rarissime  talibus  penitus  evol¬ 
vuntur. 

Occasio  quoque  haud  unica  fuit  eidem 
Doctori  Shuter  observandi  morbum  in  Lusi¬ 
tania  atque  Hispania,  perinde  ac  in  Madeira, 
quibus  tamen  morbi  indicia  minus  manifesta 
quam  in  Madeira  reperit. 

Quum  vero  stirpe  fere  Lusitanica,  Maciei- 
renses  orti  sint,  saepeque  ad  patriam  regio¬ 
nem  remigrentur,  huic  commeatui  praesertim 
Elephantiasis  earum  regionum  tribuenda  est. 
Hoc  proposito,  nonne  operae  pretium  esset 
quaerere,  quantum  et  quousque  coeli  mutati 
efficacia  valuerit  in  lineamentis  morbi  in  con¬ 
tinentem  translati  emolliendis  ac  temperan¬ 
dis  ? 

Notabile  est,  Celsi,  auctoris  scilicet  qui 
morbum  fortasse  nunquam  viderat,  quoniam 
scripsit,  “  ignotus  pene  in  Italia  est  morbus,”' 
descriptionem  ad  phaenomena  quae  hodie 
morbum  denotant  propius  accedere  quam 
cujuslibet  antiqui  auctoris.  * 

DE  MEDENDI  RATIONE. 

Ad  hunc  morbum  sanandum  vix  necessari¬ 
um  erit  ad  praescripta  veterum  operosa  re¬ 
currere  ;  ista  quidem  ex  opinione  morbi 
nunc  humore  quodam  corporis  redundante, 
nunc  alio  quodam  alieno  admixto  originem 


*  De  Medicina,  Lib.  iit.  Cap.  xxv.  De  Elephantia. 

trahentis  composita  erant,  atque  hisce  humo» 
ribus  expellendis  vel  corrigendis,  tota  eorum 
medicina  impendebatur.  Veteribus  nihilo¬ 
minus  medicis  unum  remedium  utilissimum 
simul  atque  potentissimum  non  tantum  in 
hoc  morbo,  sed  in  omnibus  aliis  fere  morbis 
cutis  longioribus  sanandis,  debemus.  Vix 
necesse  est  addere,  Balneum  cum  variis  suis 
formis  hic  intelligi :  cui  quidem  medicamen¬ 
torum  administratio  sive  externa,  sive  inter¬ 
na,  maxima  ex  parte  subsidiaria  habenda  est. 

Hippocrates  praeclarum  narravit  exem¬ 
plum  utilitatis  balnei  in  cutis  affectu  pertina¬ 
ce,  Leprae  simillimo :  “  Athenis  quidam,”  ait, 
ct  pruritu  totius  corporis,  praecipue  tamen 
testium  et  frontis  detinebatur,  ac  vehemen¬ 
ter  admodum  vexabatur.  Cutis  toto  corpo¬ 
re  crassa  erat,  ac  qualis  in  Lepra  videri  asso¬ 
let,  neque  ulla  ex  parte  prae  crassitudine  ap¬ 
prehendi  poterat.  Hic  nullis  remediis  juvari 
potuit.  In  Melum  autem  ad  balneas  calidas 
profectus,  prurigine  et  cutis  crassitudine  li¬ 
beratus  est.”  * 


*  Lib.  v.  Epid.  B.  1144. 

Paulus  Aegineta  post  varia  commoda  ex 
balneo  calido  derivanda  adjecit ;  <c  Est  autem 
et  aptissimum  ad  usum  et  viro  et  feminae,  et 
puero  et  seni,  et  magistratum  gerenti  et  pri¬ 
vato.”  * * * § 

,  «  .  >  V 

Oribasius  f  laudes  huic  medicinae  haud 
miniis  liberaliter  profundit.  Indicat  etiam 
varios  morbos  quibus  balneae  naturales  ac¬ 
commodantur,  atque  praecepta  tradit  t  ex 
quibus  balneae  artificiosae  parentur. 

Archigenes§  balneis  sulphureis  naturalibus 
vim  corporis  cutis  emundandi  purgandique 
attribuit,  easdemque  in  Lepra  aliisque  cutis 
affectibus  utiles  esse  affirmat.  Consona  de 
balneo  testimonia  de  Galeni,  Aetii,  Actuarii¬ 
que  scriptis  afferri  possint. 

Aquae  Bathonienses,  intrinsecus  et  extrin¬ 
secus  adhibitae,  a  Ealconer  impense  laudantur 
pro  efficacia  sua  in  hoc  morbo  eradicando, 
ita  ut  ex  83  Lepra  laborantibus  in  Valetudi- 


*  De  Re  Med.  Lib.  i.  Cap.  51. 

-f-  Synops.  Lib.  i.  de  Lotionibus  cap.  xxvii. 

J  Lib.  cit.  cap.  xxviii,  et  xxix. 

§  Aetii  Tetrab.  i.  Serm.  m.  cap.  clxvii. 

narium  Bathoniense  ejus  rei  causa  intra  qua¬ 
driennium  admissis,  non  minus  quam  52  e- 
mundati  sunt,  atque  24  multum  sublevati 
sunt  his  aquis  utendis.* 

Cl.  Lorry,  qui  curationi  per  exinanitionem 
quam  veteres  laudant,  semperque  praemise¬ 
runt,  faventior  est,  inquit ;  “  Secundum  la¬ 
cum  sibi  vindicant  balnea  tepida,  quae  cutem 
laxando  humectant,  vasaque  meabilia  reddunt 
et  humores  mobiles.”  f 

De  balneis  tamen  sulphure  imbutis  adhuc 
magnificentius  sentire  videtur  ;  “  Iis  vero  si 
virtus  attenuans  et  mucum  solvens  addatur, 
qualis  in  sulphureo^salinis  Thermis  reperitur, 
tunc  balnea  omne  punctum  tulerint  et  uni¬ 
versam  effecerint  medicationem.” 

Nosti  orum  etiam  balneorum  sulphureorum 
qualia  apud  Harrogate  aliaque  loca  videntur 
fama  quam  hunc  similesque  cutis  longiores 
morbos  sanando  adepta  sunt,  notissima  est. 

*  Libr.  citat,  p.  382.  Doctor  Falconer  vocabulo  pur¬ 
gato  (cleansed)  utitur,  ne  sanatos  leprosos  dicere  videre¬ 
tur:  saepe  enim  cum  omnia  ejus  vestigia  eradicata  fuis¬ 
sent,  quantum  videri  potuit,  iterum  regreditur. 

f  De  Morb.  Cutan.  p.  369. 

Doct.  Willis  *  strenue  balnea  in  Lepram  lau¬ 
dat,  quibus  picis  liquidae  aliquantulum  fuerit 
adjectum,  praeceptaque  ex  quibus  praeparen¬ 
tur,  tradidit. 

Decedente  morbo,  irritationeque  subinde 
comite,  levata,  lavatio  in  mare  utilissima  est, 
valetudinemque  interim  generalem  promovet : 
nec  alia  est  commodior  cautela  ne  morbus  se¬ 
mel  amotus  recurrat  iterum,  quam  balneum 
marinum  per  hebdomadas  quotannis  paucas 
sive  aestivas  sive  autumnales. 

In  Lepra  curanda,  nullum  tam  efficax  in¬ 
veni  remedium  ac  solutionem  Oxymuriatis 
Hydrargyri  spirituosam,  ad  sensum  partium 
affectarum  temperatam.  Ex  grano  dimidio 
hujus  salis  in  semuncia  spiritus  vini  rectifica- 
ti,  cui  tantundem  aquae  rosarum  vel  destilla¬ 
tae  adjectum  fuit,  incipio  ;  et  hanc  lotionem 
noctu  maneque  in  maculas  leniter  de  linteo 
exprimi  jubeo.  Aquae  copia  imminui,  Hy¬ 
drargyri  augeri  sensim  potest,  prout  cutis  sti¬ 
mulo  assuescat,  donec  scrupulus,  grana  vi- 
ginti  quatuor  vel  semidrachma  in  unciis  sex- 


*  Loc.  citat,  p.  294. 

decim  spiritus  fortioris  solvantur.  Tam  ve¬ 
hemens  medicamentum  magnae  cutis  por¬ 
tioni  haud  sine  periculo  absorptionis  adhibi¬ 
tum  esse  aliquis  crederet  :  nunquam  ipse  in 
experientia  propria  quid  mali  aut  incommodi 
conspicatus  sum,  nisi  forte  asperitatem  quan- 
dam  vicinae  cuticulae  quae  fomentis  ex  aqua 
calida  facillime  cedit.  Effectus  quidem  hujus 
lotionis  eruptioni  adhibitae  refrigerans  est, 
blandus,  aegri  ipsius  sensui  gratissimus ;  si 
qua  vero  acrimonia  irritatiove  inducatur  in¬ 
dicio  est,  liquorem  dilui  debere. — Ad  conti¬ 
nuam  fere  squamosam  crustam  quae  capillo¬ 
rum  cutem  saepe  investit,  refigendam,  Un¬ 
guentum  Picis  insigni  commodo  inveni.  Fa¬ 
bricam  ejus  mollefacit,  simulque  pruritum 
compescit,  qui  in  hac  sede  molestissimus 
est. 

Ad  Lepram  Alphoidem,  lotiones  adhiberi 
possunt  ex  alcohole,  primo  diluto,  cum  vel 
sine  Oxymuriate  Hydrargyri,  ut  supra ;  vel 
vice  hydrargyri,  Liquoris  Potassae  scrupulus 
ad  drachmam  dimidiam  cum  alcoholis  uncia, 
diluti  vel  non  diluti  misceatur  :  sed  in  hac 
morbi  forma,  tales  liquores  minus  valere  ap- 

parent  quam  Unguentum  Hydrargyri  Nitra¬ 
tis,  quod  variis  rationibus  ex  unguento  Ceta- 
cei  diluatur  5  vel  Unguento  Picis  adjici  potest. 

Medicamenta  intus  danda  pro  irritatione 
quae  morbum  comitetur  manifesto  seligi  de¬ 
bent.  Dum  plaga  adhuc  tenera  est,  inflam¬ 
mata,  dplens,  Sulphuris  doses  mediocres,  cum 
salibus  mediis  refrigerantibus ;  vel  Liquoris 
Potassae  viginti  quinque  vel  triginta  guttae 
bis  quotidie  exhiberi  possunt.  Interea  loci 
praeter  balneum  calidum  vel  tepidum,  nihil 
est  quod  extrinsecus  utiliter  adhibeat  medicus. 

Doctissimo  Crichton,  unum  ex  utilissimis 
ad  hunc  morbum  remediis,  Solanum  nimirum 
Dulcamaram  debemus.  Ex  viginti  et  octo 
Lepra  haud  dubie  aegrotantium,  duos  tantum 
insanatos  mansisse  hic  narrat ;  *  reliquis  om¬ 
nibus  persanatis.  Dulcamara  optime  propi¬ 
natur  ex  aqua  decocta,  f  ad  uncias  duas,  bis 

*  Vide  commentarium  ejus  ad  Willanum  in  libro  “  On 
Cutaneous  Diseases,”  p.  146,  147. 

t  Formula  hujusce  Decocti  parandi  quam  dedit 
Crichton,  postea  in  Pharmacopeia  Londinensi  locum  in- 
venit:  hujusmodi  est. 

R  Stipitum  Dulcamarae 
Aquae  Purae  Ibiss 

Decoque  ad  libram  unam,  et  liquorem  frigefactum  cola. 

in  die ;  dosis  tamen  augenda  est,  donec  libra 
quotidie  consumetur.  Decocto  ejusdem  for¬ 
tiore  cutem  simul  lavari  Crichton  suadet. 
Hoc  quidem  usui  esse  vidi ;  minus  tamen 
quam  lotionem  ex  hydrargyro  supradictam. 

Ubi  nulla  corporis  proprietas  existit,  qua¬ 
lis  Arsenici  usum  prohiberet,  ea  hujus  solu¬ 
tio,  quam  usui  commendavit  Dr  Fowler  *  ef- 
ficacissima  invenietur.  Quinque  ad  octo  gut¬ 
tas,  bis  dentur  in  die  *,  quae  ventriculum  vix 
perturbabunt  si  brevi  ante  vel  post  cibum  de¬ 
vorentur. 

In  Lepra  curanda,  Liquorem  Arsenicalem 
et  decoctum  Solani  Dulcamarae  conjunctim 
sumpta  plus  valere,  inveni,  et  effectus  ita  ma¬ 
gis  salubres  edere,  quam  si  alterutrum  horum 
medicaminum  per  se  fuisset  exhibitum.  Dum 
tamen  acerrimum  illud  metallum  praescribi¬ 
tur,  ut  effectibus  ejus  diligentissime  invigilet 
medicus  necesse  est ;  quoniam  ea  est  ejus  a- 
crimonia,  ut  ne  etiam  minutissima  ejus  copia 
a  nonnullis  sine  maxima  corporis  perturbatio¬ 
ne,  assumi  potest.  Vertiginem  subinde,  ca- 


*  Vide  Reports  on  Arsenic,  Sect.  vi.  p.  79. 

pitis  dolorem,  ardoris  pungentis,  aculeati,  in 
palpebris  sensum,  scintillas  ob  oculos,  sapo¬ 
rem  oris  metallicum,  alvi  ventriculique  con¬ 
turbationes  generare  solet.  Fuit  unus  qui 
similes  ejus  affectus  atque  spirituum  nec  pro¬ 
bae  indolis  destillatorum  esse  affirmaret.  Non 
melius  hoc  loco  lectorem  monere  possim  de 
Arsenico,  quam  verbis  atnici  spectatissimi 
Doctoris  Georgii  Kellie,  quae  ideo  mutua¬ 
tus  sum  : — “  From  all  I  have  observed,  I 
have  little  apprehension  of  risk  in  a  guarded 
and  judicious  use  of  the  arsenical  solution. 
It  will  always  be  proper  to  begin  with  the 
smallest  doses,  in  order  to  ascertain  how  far 
it  agrees  with  the  stomach.  Having  suited 
the  dose  to  this,  the  feeling  of  swelling  and 
stiffness  of  the  palpebrae  and  face,  heat,  sore- 
ness,  and  itching  of  the  tarsi,  or  tenderness 
of  the  mouth,  are  proofs  that  the  medicine 
is  exerting  its  specific  effects  on  the  consti- 
tution  ;  that  the  dose  has  been  carried  to  a 
sufficient  length ;  and  that  it  is  time  to  de- 
crease  the  dose,  and  attentively  to  watch  its 
future  effects.  On  the  appearance  of  ery¬ 
thema,  or  salivation,  it  is  time  to  interrupt 

altogether,  for  a  while,  the  exhibition  of  ar- 
senic  ;  if  necessary,  it  may  be  resumed  when 
these  symptoms  have  vanished.  If  pain  of 
the  stomach,  nausea,  or  vomiting  supervene  \ 
if  the  head  be  affected  with  pain  or  vertigo  ; 
or  should  a  cough,  with  any  signs  of  irrita- 
tion  of  the  pulmonary  organs,  be  observed, 
the  use  of  arsenic  should  be  totally  and  for 
ever  abandoned.”  * 

Leprae  impetus  leviores  sine  ulla  difficul¬ 
tate  balneo  calido  continuato,  cum  frictione 
leni  ad  squamas  resolvendas  conjuncto,  ce¬ 
dent,  atque  in  gravioribus  morbi  formis  qua¬ 
liacunque  alia  remedia  adhibeantur,  balneum 
nunquam  negligi  debebit. 

In  Lepra  primum  decedentis  morbi  indi¬ 
cium,  manifestatio  est  cutis  emundatae  ad 
medium  plagarum  \  et  haec  area  expurgata 
paulatim  augescit  inter  morbi  decrementum, 
donec  margo  eminentior  squamosa  sola  res¬ 
tet,  et  haec  denique  removetur. 


*  Edinburgh  Medical  and  Surgical  Journal,  Vol.  iv. 

p.  187. 

Willanus  notavit  omnes  partes  affectas  eo¬ 
dem  fere  tempore  saniorem  habitum  assu¬ 
mere  ;  maculas  tamen  membris  sitas  ultimo 
evanescere. 

Per  spatium  aliquod  post  morbum  subla¬ 
tum  remediis  externis  praesertim  frictioni¬ 
bus  subinde  uti  necessarium  erit,  ne  mor¬ 
bus  scilicet  iterum  recurrat.  Valetudo  ge¬ 
neralis  curanda  erit,  atque  hoc  optime  fit 
exercitatione  quotidiana,  praesertim  aequita- 
tione,  balneo,  victu  tenui,  sed  nutritio,  alvo 
facili ;  ne  subitis  algoribus  corpus  calescens 
patefiat,  assidue  cavendum  est. 

Leprae  Nigricantis  curatio  ex  necesse  di¬ 
versissima  ab  alterutra  prius  dicta  specie 
morbi  erit.  In  ea  ad  corporis  universi  robur 
redintegrandum  medicinam  omnem  nostram 
dirigi  oportebit ;  ad  quem  finem,  victus  libe¬ 
ralior,  gestatio,  exercitatio  sub  divo  modica, 
balneum  marinum,  roborantium  usus,  impe¬ 
randa. 

TJNis. 


Excudebat  C,  Stewart, 


